Torsdag formiddag var en mandlig kropsterapeut for retten i en sag om blufærdighedskrænkelse. Manden blev frikendt. Det oplyser anklager ved Anklagemyndigheden ved Midt- og Vestjyllands Politi Karoline Antonsen. Det var en kvindelig klient, der havde anmeldt behandleren for i marts 2022 at skulle have befamlet hende på brysterne og omkring skridtet under en behandling. Den anklage fandt Retten i Holstebro dog ikke bevist, så manden er dermed frikendt. Den frikendtes advokat vil efter sin klients ønske ikke udtale sig til pressen.

Opsummering:
En mandlig behandler var ved Retten i Holstebro tiltalt for at have befamlet en kvindelig klient. Han blev frikendt.